Hyundai birinchi “yuradigan mashina” — Tiger’ni namoyish etdi

Hyundai kompaniyasi g‘ildiraklari mexanik “oyoqlarga” aylana oladigan o‘zining Tiger mashinasini namoyish etdi, deb xabar beradi Hi-Tech.Mail.ru.

Tiger X-1 loyihasi — bu Hyundai tomonidan tajriba maqsadida yaratilgan New Horizons Studio kompaniyasining loyihasi hisoblanadi. U oddiy avtomobil va robot-transformer o‘rtasidagi mashinaga o‘xshash bo‘lib, oddiy yo‘llarda to‘liq uzatmali avtomobil kabi harakatlana oladi. Zarurat tug‘ilganida esa mexanik “oyoqlari” yordamida murakkab to‘siqlarni bosib o‘tishga qodir.

Shunday qilib, Hyundai kompaniyasi kelajak transporti uchun yangi g‘oyani sinab ko‘rishga urinmoqda — hozirda Tiger X-1 o‘lchami jihatidan dron yoki o‘yinchoq avtomobil kabi uning yordamida u qadar og‘ir bo‘lmagan yuklarni murakkab sharoitda tashish mumkin. Kelajakda g‘oya muvaffaqiyatli chiqsa, uni to‘liq o‘lchamda amalga oshirish mumkin bo‘ladi.

Bu kabi qurilmadan ko‘plab sohalarda foydalanish mumkin. Agar kichikroq varianti olinadigan bo‘lsa, bu turdagi dron-yetkazib beruvchilar ko‘plab to‘siqlar mavjud shahar sharoitlarida foyda beradi. Katta formatda esa yuradigan avtomobil odamlarni tog‘ yoki masalan, Marsga tashishi mumkin.
Kompaniya hozircha bu kabi texnikaning narxi qancha bo‘lishi va u qachon ommaviy ishlab chiqarilishi mumkinligini ma’lum qilishga tayyor emas.
Avvalroq Honda sirli futuristik konsept-karni patentlagani to‘g‘risida xabar berilgandi.
 Cadillac kelajakdagi shaxsiy transport vositasining futuristik konseptini taqdim etdi